b'\n_START_ARTICLE_\nNICAM\n_START_PARAGRAPH_\nNICAM (lyhenne sanoista Near Instantaneous Companded Audio Multiplex, tunnetaan my\xc3\xb6s NICAM 728:na) on digitaalinen \xc3\xa4\xc3\xa4niformaatti analogisille televisiol\xc3\xa4hetyksille. \xc3\x84\xc3\xa4nivirrassa on 14 bitin modulointipakkaus ja sen n\xc3\xa4ytteenottotaajuus on 32 kHz (kilohertsi\xc3\xa4).\n_START_SECTION_\nRadiotaajuusominaisuudet\n_START_PARAGRAPH_\nModulaatiomenetelm\xc3\xa4: Differentiaalisesti koodattu nelivaiheinen vaiheensiirto-avainnus, jossa jokainen nelj\xc3\xa4st\xc3\xa4 vaihemuutoksesta siirt\xc3\xa4\xc3\xa4 kaksi databitti\xc3\xa4 (DQPSK)._NEWLINE_Bittinopeus: 728 kbit/s, Kantoaallon taajuus 5,85 MHz kuvakantoaallon yl\xc3\xa4puolella, kantoaallon taso: Kuvakantoaallon ja moduloidun digitaalisen \xc3\xa4\xc3\xa4nikantoaallon tehojen suhde on 1:100. Spektrin leveys n. 500 kHz. K\xc3\xa4ytetty datan muokkaus on ns. 40% cosini roll-off. Spektri ei riipu l\xc3\xa4hetett\xc3\xa4v\xc3\xa4st\xc3\xa4 \xc3\xa4\xc3\xa4nimateriaalista, koska bittijono sekoitetaan (kehyssynkronointisanaa lukuun ottamatta), summaamalla (modulo-2) bittijonoon vale-satunnainen bittijono (valeumpim\xc3\xa4hk\xc3\xa4signaali). Lopullinen spektri muistuttaa kohinaa. \xc3\x84\xc3\xa4nisignaalin vierekk\xc3\xa4iset bitit lomitellaan v\xc3\xa4hint\xc3\xa4\xc3\xa4n 15 bitin p\xc3\xa4\xc3\xa4h\xc3\xa4n toisistaan virhery\xc3\xb6ppyjen poistamiseksi.\n_START_SECTION_\nHistoriaa\n_START_PARAGRAPH_\nSuorana ulkol\xc3\xa4hetyksen\xc3\xa4 toteutettu ja 09.10.1988 klo 18.45 alkanut tv-ohjelma "Metro" oli maailman ensimm\xc3\xa4inen s\xc3\xa4\xc3\xa4nn\xc3\xb6llisesti l\xc3\xa4hetett\xc3\xa4v\xc3\xa4 ohjelmasarja, jossa_NEWLINE_stereo\xc3\xa4\xc3\xa4nen l\xc3\xa4hett\xc3\xa4miseen k\xc3\xa4ytettiin digitaalista NICAM 728-j\xc3\xa4rjestelm\xc3\xa4\xc3\xa4 maanp\xc3\xa4\xc3\xa4llisiss\xc3\xa4 tv-verkoissa.'